Αχμέτ Β΄

Ο Αχμέτ Β΄ (II. Ahmed, 25 Φεβρουαρίου 1643 - 6 Φεβρουαρίου 1695) ήταν σουλτάνος της Οθωμανικής αυτοκρατορίας από το 1691 έως το 1695.

Βιογραφία
Ο Αχμέτ Β΄ γεννήθηκε το 1643 στο Τοπ Καπί στην Κωνσταντινούπολη και ήταν γιος του σουλτάνου Ιμπραήμ Α΄ (1640-1648) και της Χατιτζέ Μουαζέζ Σουλτάν. Ανήλθε στο θρόνο μετά το θάνατο του μεγαλύτερου αδελφού του Σουλεϊμάν Β' (1687-1691). Η τετραετής βασιλεία του υπήρξε περίοδος έντονης παρακμής, καταπτώσεως και συνεχών καταστροφών για την Οθωμανική Αυτοκρατορία. 

Λίγο μετά την άνοδό του στο θρόνο τα οθωμανικά στρατεύματα συνετρίβησαν από τους Αυστριακούς, που πολεμούσαν υπό την ηγεσία του Λουδοβίκου-Γουλιέλμου, Μαργκράβου του Μπάντεν, στη μάχη του Σλάνκαμεν. Συνέπεια αυτής της μάχης ήταν η εκκένωση της Ουγγαρίας από τους Οθωμανούς. Από τις σημαντικότερες ενέργειές του ήταν ο διορισμός του Μουσταφά Κιοπρουλού ως Μεγάλου Βεζίρη. Πέθανε στα 1695. Τάφηκε στο Τέμενος Σουλεϊμανιέ.

Οικογένεια 
Σύζυγος
 Χασεκί Ραμπιά Σουλτάν 
 Σαγιεστέ Χανιμεφέντι

Γιοί
 Ηγεμόνας Ιμπραήμ (1692-1714), γιος της Ραμπιά Σουλτάν, δίδυμος με τον Ηγεμόνα Σελίμ
 Ηγεμόνας Σελίμ (1692-1693), γιος της Ραμπιά Σουλτάν, δίδυμος με τον Ηγεμόνα Ιμπραήμ

Κόρες
 Χατιτζέ Σουλτάν (1692-1694), κόρη της Σαγιεστέ Χανιμεφέντι
 Ασιγιέ Σουλτάν (1693-1695), κόρη της Ραμπιά Σουλτάν
 Ατικέ Σουλτάν (γεννήθηκε και πέθανε στις 21 Οκτωβρίου 1694), κόρη της Σαγιεστέ Χανιμεφέντι

Οθωμανοί Σουλτάνοι